101. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 13052 της 5/13 Οκτ. 1987 (ΦΕΚ Β΄ 542) Δικαιολογητικά που απαιτούνται για την απόδειξη της συνδρομής των προϋποθέσεων διενέργειας της μείωσης και της επιδότησης του ενοικίου της κύριας οικογενειακής κατοικίας των μισθωτών συνταξιούχων. Έχοντας υπόψη: 1.Τις διατάξεις της παρ. 11 του άρθρ. 9α του Ν.Δ. 3323/1955, όπως αυτό προστέθηκε με την παρ. 1 του άρθρ. 1 του Νόμ. 1731/1987 (ΦΕΚ Α΄ 161). 2.Την ανάγκη καθορισμού των δικαιολογητικών που απαιτούνται για την απόδειξη της συνδρομής των προϋποθέσεων διενέργειας της μείωσης του φόρου και της επιδότησης του ενοικίου της κύριας οικογενειακής κατοικίας του φορολογουμένου, που ορίζονται στην παρ. 11 του άρθρ. 9α του Ν.Δ. 3323/1955, αποφασίζουμε: Ορίζουμε ότι, για την αναγνώριση της συνδρομής των προϋποθέσεων που απαιτούνται για τη διενέργεια της μείωσης του φόρου και της επιδότησης του ενοικίου της κύριας οικογενειακής κατοικίας του φορολογουμένου, κάθε δικαιούχος οφείλει να συνυποβάλλει με την ετήσια φορολογική του δήλωση και τα, κατά περίπτωση, δικαιολογητικά που ορίζονται στα ακόλουθα άρθρα, ως εξής: Απόδειξη δαπάνης ενοικίου Άρθρ.1.-1.Για την απόδειξη της δαπάνης που καταβλήθηκε για ενοίκιο κύριας οικογενειακής κατοικίας, απαιτούνται οι αποδείξεις που έχουν εκδοθεί από τον εκμισθωτή ή το νόμιμο εκπρόσωπό του, από τις οποίες προκύπτει το συνολικό ποσό του ενοικίου που καταβλήθηκε από το φορολογούμενο, κατά την κρίσιμη χρονική περίοδο, που χρησιμοποίησε το ακίνητο ως κύρια κατοικία του. 2.Αντί των οικείων αποδείξεων της παρ. 1 της παρούσας, ο φορολογούμενος δικαιούται να υποβάλλει υπεύθυνη βεβαίωση σύμφωνα με το Ν.Δ. 105/1969, από την οποία να προκύπτει το ποσό του ενοικίου που καταβλήθηκε από αυτόν για τη μίσθωση κύριας οικογενειακής κατοικίας, καθώς και τα στοιχεία των δικαιούχων στους οποίους το κατέβαλε. Όμοια υπεύθυνη βεβαίωση πρέπει να υποβάλλεται από το φορολογούμενο σε περίπτωση που συνυποβάλλει, με την οικεία δήλωσή του, απλά φωτοαντίγραφα των αποδείξεων καταβολής του ενοικίου. Απόδειξη δικαιώματος επιδότησης Άρθρ.2.-Για την απόδειξη της ύπαρξης των προϋποθέσεων για τη διενέργεια της μείωσης του φόρου και της επιδότησης του  ενοικίου  της  κύριας  οικογενειακής (Αντί για τη σελ. 194,453) Σελ. 194,453(α) Τεύχος Ι-12-2 Σελ. 25 Φόρος Εισοδήματος Φυσικών και Νομικών προσώπων 27.Β.ε.100-101 κατοικίας απαιτούνται τα ακόλουθα δικαιολογητικά: 1.Υπεύθυνη δήλωση σύμφωνα με το Ν.Δ. 105/1969, από την οποία να προκύπτει ότι ο υπόχρεος, η σύζυγός του, καθώς και τα πρόσωπα που συνοικούν με αυτούς και τους βαρύνουν, σύμφωνα με την παρ. 2 του άρθρ. 8 του Ν.Δ. 3323/1955: α)Δεν έχουν άλλα εισοδήματα, απαλλασσόμενα από το φόρο, πέρα από αυτά που αυτός συμπεριέλαβε στην οικεία δήλωση φορολογίας εισοδήματος. β)Δεν έχουν δικαίωμα κυριότητας, επικαρπίας, χρήσης, οίκησης ή νομής σε διαμέρισμα ή οικία ή σε αστικό οικοδόμημα γενικώς, σε πόλη με πληθυσμό πάνω από 5.000 κατοίκους ή σε περιοχή που χαρακτηρίζεται σύμφωνα με την κείμενη νομοθεσία ως τουριστικός τόπος, ανεξάρτητα από τον πληθυσμό της. Ειδικώς, προκειμένου για τους συνταξιούχους ΟΓΑ, ότι δεν έχουν δικαίωμα κυριότητας, επικαρπίας χρήσης, οίκησης ή νομής, σε διαμέρισμα ή οικία ή σε αστικό οικοδόμημα, γενικώς, σε οποιαδήποτε περιοχή της χώρας, ανεξάρτητα από τον πληθυσμό της. γ)Δεν είχαν δηλωθεί ως προστατευόμενα μέλη από άλλον φορολογούμενο με την ετησία δήλωση φορολογίας εισοδήματος των δύο ετών που προηγούνται, κάθε φορά, του οικείου οικονομικού έτους. 2.Από την πιο πάνω δήλωση πρέπει επίσης να προκύπτει ότι: α)Η μίσθωση του ακινήτου δεν έχει συναφθεί μεταξύ προσώπων που είναι συγγενείς πρώτου βαθμού. β)Ο δικαιούχος που είναι μισθωτός, απέκτησε εισόδημα από την παροχή εξαρτημένης εργασίας σε πρόσωπο με το οποίο δεν είναι συγγενής πρώτου βαθμού. 3.Ειδικώς, προκειμένου για τους ανέργους, εκτός από τα στοιχεία που αναφέρονται στις προηγούμενες παραγράφους πρέπει να συνυποβληθούν και τα ακόλουθα δικαιολογητικά: α)Οι άνεργοι οι οποίοι επιδοτούνται από τον Οργανισμό Απασχόλησης Εργατικού Δυναμικού και κατά το κρίσιμο ημερολογιακό έτος παρέμειναν χωρίς εργασία, επικυρωμένο φωτοαντίγραφο της 1ης και 2ης σελίδας του βιβλιαρίου επιδότησης και της κάρτας (δελτίου) ανεργίας. β)Οι άνεργοι οι οποίοι δεν έπαιρναν επίδομα ανεργίας λόγω λήξης του χρόνου επιδότησής τους, αλλά παραμένουν χωρίς εργασία και είναι γραμμένοι στα οικεία μητρώα ανέργων επικυρωμένο φωτοαντίγραφο του ασφαλιστικού τους βιβλιαρίου και της κάρτας (δελτίου) ανεργίας που βρίσκεται σε ισχύ. Σελ. 194,454(α) Τεύχος Ι-12-2 Σελ. 26  γ)Οι άνεργοι ναυτικοί, βεβαίωση του αρμόδιου Γραφείου Ευρέσεως Ναυτικής Εργασίας από την οποία να προκύπτει ότι ο ναυτικός: αα)Έχει τις προϋποθέσεις επιδότησης λόγω ανεργίας και κατά το κρίσιμο ημερολογιακό έτος παρέμεινε χωρίς εργασία. ββ)Δεν έπαιρνε επίδομα ανεργίας λόγω λήξης του χρόνου επιδότησής του, αλλά παραμένει χωρίς εργασία και είναι γραμμένος στα οικεία μητρώα ανέργων. 4.Η επικύρωση των φωτοαντιγράφων των περιπτ. α΄ και β΄ της προηγούμενης παραγράφου μπορεί να γίνει από οποιαδήποτε Αρχή ή πρόσωπο που έχει το σχετικό δικαίωμα. Άρθρ.3.-Η απόφαση αυτή να δημοσιευθεί στην Εφημερίδα της Κυβερνήσεως. 27.Β.ε.101 Φόρος Εισοδήματος Φυσικών και Νομικών προσώπων 